***ՆԱԽԱԳԻԾ***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՊԵՏԱԿԱՆ ՎԵՐԱՀՍԿՈՂՈՒԹՅԱՆ ՄԱՍԻՆ» ՕՐԵՆՔՈՒՄ** **ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Սննդամթերքի անվտանգության պետական վերահսկողության մասին»   Հայաստանի Հանրապետության 2014 թվականի հունիսի 21-ի ՀՕ-143-Ն օրենքի (այսուհետ` Օրենք) 1-ին հոդվածի 2-րդ մասում, 2-րդ հոդվածի 1-ին մասի 2-րդ, 18-րդ կետերում, 7-րդ հոդվածի 5-րդ և 8-րդ մասերում, 8-րդ հոդվածի 1-ին, 10-րդ, 11-րդ, 12-րդ, 13-րդ և 14-րդ մասերում, 11-րդ հոդվածի 1-ին, 4-րդ, 5-րդ մասերում, 6-րդ մասի 2-րդ կետում, 12-րդ հոդվածի 2-րդ մասում, 19-րդ հոդվածի 1-ին, 2-րդ, 3-րդ և 4-րդ մասերում, 20-րդ հոդվածի վերնագրում և 1-ին մասում, 21-րդ հոդվածի 1-ին մասի 2-րդ կետում, 2-րդ մասի 11-րդ կետում, 22-րդ հոդվածի 1-ին մասի 1-ին կետում և 2-րդ մասի 6-րդ կետում, 24-րդ հոդվածի 1-ին, 2-րդ, 3-րդ մասերում, 4-րդ մասի 2-րդ կետում, 7-րդ և 8-րդ մասերում, 25-րդ հոդվածի 3-րդ և 4-րդ մասերում լիազոր բառը փոխարինել տեսչական բառով:

**Հոդված 2.** Օրենքի 1-ին հոդվածի 2-րդ մասից հանել «լիազոր մարմնի կողմից» բառերը:

**Հոդված 3.** Օրենքի2-րդ հոդվածում՝

**1)** 1-ին մասի 1-ին կետը շարադրել հետևյալ խմբագրությամբ՝

«1․ **տեսչական մարմին`** սննդամթերքի և կերի անվտանգության, անասնաբուժության և բուսասանիտարիայի բնագավառներում պետական վերահսկողություն իրականացնող մարմին.».

**2)** 1-ին մասի 2-րդ կետում «վերահսկող լիազոր բառերը փոխարինել տեսչական բառով.

**3)** 1-ին մասի 3-րդ, 3.1-ին, 10-րդ, 11-րդ, 13-րդ կետերը և 2-րդ մասն ուժը կորցրած ճանաչել.

**4)** 1-ին մասի 5-րդ կետից հանել «սննդային և կենսաբանական ակտիվ հավելումների» բառերը, իսկ 1-ին մասի 9-րդ կետից՝ «ներմուծման, արտահանման, վերաարտահանման,» բառերը։

**Հոդված 4․** Օրենքի 5․1-ին հոդվածն ուժը կորցրած ճանաչել։

**Հոդված 5.** Օրենքի 5.2-րդ հոդվածը շարադրել հետևյալ խմբագրությամբ՝

**«Հոդված 5.2 Սննդամթերքի և կերի անվտանգության, անասնաբուժության և բուսասանիտարիայի բնագավառներում վերահսկողություն իրականացնող տեսչական մարմնի լիազորությունները**

1. Տեսչական մարմինը՝

1) իրականացնում է սննդամթերքի և կերի անվտանգության, անասնաբուժության ու բուսասանիտարիայի բնագավառներում պետական վերահսկողություն.

2) սննդամթերքի և կերի անվտանգության, անասնաբուժության և բուսասանիտարիայի բնագավառներում համագործակցում է Հայաստանի Հանրապետության, օտարերկրյա պետությունների պետական մարմինների և ոչ կառավարական կազմակերպությունների, ինչպես նաև միջազգային կազմակերպությունների հետ, նրանց հետ իր լիազորությունների շրջանակներում նրանց հետ կնքում է հուշագրեր.

3) իրականացնում է ծրագրեր սննդամթերքի և կերի անվտանգության, անասնաբուժության և բուսասանիտարիայի բնագավառներում.

4) օրենքով սահմանված դեպքերում տրամադրում է համապատասխան փաստաթղթեր, պարզաբանումներ և խորհրդատվություն.

5) իրականացնում է սննդամթերքի և կերի անվտանգության, անասնաբուժության, բուսասանիտարիայի բնագավառների ռիսկերի կառավարում և ռիսկերի վերաբերյալ տեղեկատվության փոխանակում.

6) սննդամթերքի և կերի անվտանգության, անասնաբուժության ու բուսասանիտարիայի բնագավառներում իրականացվող ուսումնասիրությունների միջոցով կատարում է իրավիճակի վերլուծություն.

7) կատարում է սննդամթերքի և կերի անվտանգության անասնաբուժության, բուսասանիտարիայի բնագավառներում գործունեություն իրականացնող ֆիզիկական և իրավաբանական անձանց հաշվառում, արդյունքների հիման վրա տեղեկատվական բազայի վարում.

8) սննդամթերքի և կերի անվտանգության, անասնաբուժության և բուսասանիտարիայի բնագավառներում գործունեություն իրականացնող ֆիզիկական և իրավաբանական անձանցից օրենքով և Հայաստանի Հանրապետության օրենսդրությամբ նախատեսված դեպքերում և կարգով ստանում է համապատասխան տեղեկատվություն, հաշվետվություններ և վերլուծում դրանք.

9) կենդանիների և մարդկանց համար ընդհանուր հիվանդությունների, սննդային թունավորումների հայտնաբերման դեպքում պետական սանիտարահիգիենիկ և հակահամաճարակային վերահսկողություն իրականացնող մարմնի հետ համատեղ կազմակերպում և իրականացնում է միջոցառումներ.

10) կազմակերպում և իրականացնում է օտարերկրյա պետություններից կենդանիների կարանտինային, հատուկ վտանգավոր ու պարտադիր ծանուցման ինֆեկցիոն հիվանդությունների` Հայաստանի Հանրապետության տարածք ներթափանցումը կանխարգելող միջոցառումներ, այդ ուղղությամբ համագործակցում է պետական և շահագրգիռ մյուս մարմինների հետ.

11) տնտեսավարող սուբյեկտների և քաղաքացիների շրջանում իր վերահսկողության ոլորտում իրազեկվածության բարձրացման նպատակով կազմակերպում է դասընթացներ, սեմինարներ, քննարկումներ, զանգվածային լրատվության միջոցներով տեղեկատվության փոխանցում, ինչպես նաև խորհրդատվության տրամադրում.

12) համապատասխանության գնահատման փաստաթղթերի անհամապատասխանության կամ տեխնիկական կանոնակարգերի պահանջներին չհամապատասխանող արտադրանքի հայտնաբերման դեպքում գնահատող մարմիններին ներկայացնում է առաջարկություններ համապատասխանության հայտարարագրի գործողությունը դադարեցնելու կամ կասեցնելու վերաբերյալ.

13) Հայաստանի Հանրապետության տարածքում բույսերի վնասակար օրգանիզմներ հայտնաբերելու և դրանց հետագա տարածումը կանխարգելելու նպատակով պարբերաբար իրականացվող մոնիթորինգի (մշտադիտարկման) միջոցով իրականացնում է բուսասանիտարական վտանգի վերլուծություն, կարանտին վնասակար օրգանիզմներից ազատ (զերծ) գոտիների սահմանում.

14) բուսասանիտարական մոնիթորինգի իրականացման և բուսասանիտարական իրավիճակի գնահատման միջոցով սահմանում է վնասատուների դեմ պայքարի միջոցառումներ.

15) իրականացնում է օրենքով սահմանված այլ լիազորություններ:**»:**

**Հոդված 6.** Օրենքի6-րդ հոդվածը շարադրել հետևյալ խմբագրությամբ՝

«**Հոդված 6.** **Սննդամթերքի և կերի անվտանգության, անասնաբուժության և բուսասանիտարիայի ոլորտներում պետական վերահսկողությունը**

1. Սննդամթերքի և կերի անվտանգության, անասնաբուժության և բուսասանիտարիայի ոլորտներում պետական վերահսկողությունն իրականացնում է տեսչական մարմինը` իր կազմում գործող ստորաբաժանումների և տարածքային մարմինների միջոցով Հայաստանի Հանրապետության օրենքներով սահմանված կարգով և դեպքերում:

2. Պետական վերահսկողության ձևերն են`

1) ստուգումը.

2) դիտարկումը.

3) բուսասանիտարական մշտադիտարկումը (մոնիթորինգը).

4) անասնահամաճարակային մշտադիտարկումը.

3. Պետական վերահսկողությունն իրականացվում է`

1) սննդամթերքի անվտանգության ոլորտում` սննդամթերքի արտադրության, մշակման, վերամշակման, տեղափոխման, պահման, պահպանման, իրացման (վաճառքի), ոչնչացման և օգտահանման փուլերին, ինչպես նաև ծառայությունների մատուցմանը, օգտագործվող տրանսպորտային միջոցներին, արտադրամասերին, պահեստային և այլ տարածքներին, սննդամթերքի հիգիենայի պայմաններին, այդ թվում` պատշաճ հիգիենայի գործելակերպին իրավական ակտերով ներկայացվող պահանջների և կանոնների պահպանման նկատմամբ.

2) անասնաբուժության ոլորտում` անասնաբուժական ծառայության գործունեության, ֆիզիկական և իրավաբանական անձանց կողմից կենդանիների վարակիչ և ոչ վարակիչ հիվանդությունների կանխարգելման և բուժման, հակաանասնահամաճարակային միջոցառումների կազմակերպման, իրականացման, Հայաստանի Հանրապետության տարածքը կենդանիների վարակիչ հիվանդությունների ներթափանցումից պաշտպանելու միջոցառումների հսկողության իրականացման նպատակներով, ինչպես նաև կենդանական ծագման մթերքի և հումքի, կենդանական ծագման կողմնակի արտադրանքի, կերերի և լրացակերերի, անասնաբուժական դեղամիջոցների արտադրության, պահպանման, տեղափոխման, իրացման և վերամշակման ընթացքում իրավական ակտերով ներկայացվող պահանջների և կանոնների պահպանման նկատմամբ.

3) բուսասանիտարիայի ոլորտում` բուսասանիտարական կարանտին և կարգավորվող ոչ կարանտին վնասակար օրգանիզմների ներթափանցումը և հետագա տարածումը կանխելու, դրանցից սպասվող տնտեսական վնասը սահմանափակելու կամ պետական գրանցում չստացած, օգտագործման համար ոչ պիտանի, ժամկետանց և արգելված պեստիցիդների և ագրոքիմիկատների իրացումն ու օգտագործումը բացառելու նպատակով:

3. Սույն հոդվածի 2-րդ մասով սահմանված պետական վերահսկողության ձևերի հետ կապված վարույթի նկատմամբ կիրառվում են «Վարչարարության հիմունքների և վարչական վարույթի մասին» Հայաստանի Հանրապետության օրենքի դրույթները:

4. Ստուգումներն իրականացվում են «Հայաստանի Հանրապետությունում ստուգումների կազմակերպման և անցկացման մասին» Հայաստանի Հանրապետության օրենքով սահմանված կարգով:»:

**Հոդված 7․** Օրենքի 7-րդ հոդվածը լրացնել հետևյալ բովանդակությամբ 9-րդ մասով․

«9. Սանիտարական միջոցառումների համարժեքության ճանաչման և ռիսկի գնահատման կարգը սահմանում է Կառավարությունը։»։

**Հոդված 8.** Օրենքի 9-րդ և 10-րդ հոդվածները, 3-րդ գլուխն ուժը կորցրած ճանաչել:

**Հոդված 9.** Օրենքի 19-րդ հոդվածում՝

**1)** 2-րդ մասի 3-րդ կետից հանել «, ներմուծումը, արտահանումը կամ տարանցիկ փոխադրումը» բառերը, 4-րդ կետից՝ «ներմուծումը,» բառը և 5-րդ կետից՝ «, և ներմուծվող ապրանքը հնարավոր չէ վերադարձնել.» բառերը․

2) 2.1-րդ մասն ուժը կորցրած ճանաչել:

**Հոդված 10.** Օրենքի 21-րդ հոդվածում՝

1. 1-ին և 2-րդ մասերից հանել «, իսկ պետական սահմանի անցման կետերում սույն օրենքով նախատեսված սահմանային պետական վերահսկողություն իրականացնող մաքսային մարմիններն» բառերը.
2. 1-ին մասի 1-ին և 10-րդ կետերն ուժը կորցրած ճանաչել.
3. 2-րդ մասի 12-րդ կետից հանել «անասնաբուժական» բառը.
4. Լրացնել հետևյալ բովանդակությամբ 5-րդ մասով՝

«5. Պետական վերահսկողություն իրականացնող անձինք կրում են համազգեստ, որի կրման կարգը և ձևը սահմանում է Կառավարությունը:»:

**Հոդված 11.** Օրենքի 22-րդ հոդվածում՝

1. 1-ին մասի 9-րդ, 10-րդ, 11-րդ և 13-րդ կետերն ուժը կորցած ճանաչել.
2. 1-ին մասի 12-րդ կետից հանել «ներմուծել, արտահանել» բառերը, իսկ 14-րդ կետից՝ «ներմուծման» բառը:

**Հոդված 12.** Օրենքի 6-րդ գլուխն ուժը կորցրած ճանաչել։

**Հոդված 13. Եզրափակիչ և անցումային դրույթներ**

1․ Սույն օրենքն ուժի մեջ է մտնում պաշտոնական հրապարակման պահից՝ 6 ամիս հետո:

2․ Սույն օրենքից բխող ենթաօրենսդրական իրավական ակտերն ընդունվում են սույն օրենքն ուժի մեջ մտնելուց հետո` վեց ամսվա ընթացքում: